**II. MELLÉKLET**

**MEGFELELŐSÉGÉRTÉKELÉSI ELJÁRÁS – TERMÉKEK**

**Belső gyártásellenőrzés**

1. A belső gyártásellenőrzés az a megfelelőségértékelési eljárás, amellyel a gyártó eleget tesz a 2., 3. és 4. pontban megállapított kötelezettségeknek, továbbá biztosítja azt, és saját kizárólagos felelőssége mellett nyilatkozik arról, hogy az érintett termékek vagy szolgáltatások megfelelnek ezen irányelv követelményeinek.
2. **Műszaki dokumentáció**

A gyártó kidolgozza a műszaki dokumentációt. A dokumentációnak lehetővé kell tennie annak ellenőrzését, hogy a termék megfelel a 3. cikkben említett hozzáférhetőségi követelményeknek, és amennyiben a gyártó a 12. cikkben említett kivételt alkalmazza, annak bizonyítását, hogy az érintett hozzáférhetőségi követelmények a termék alapvető megváltoztatását tennék szükségessé, vagy aránytalan terhet jelentenének. A műszaki dokumentáció csak az alkalmazandó követelményeket határozza meg és – az értékelés szempontjából szükséges mértékben – ismerteti a termék tervét, gyártását és működését.

A műszaki dokumentáció – értelemszerűen –legalább a következőket tartalmazza:

* + - 1. a termék általános leírása;
			2. a részben vagy egészben alkalmazott olyan harmonizált szabványok és/vagy egyéb vonatkozó műszaki leírások felsorolása, amelyek hivatkozásait az *Európai Unió Hivatalos Lapjában* közzétették, illetve azokban az esetekben, amikor ezeket a harmonizált szabványokat nem alkalmazzák, azon megoldások leírása, amelyeket a 3. cikkben említett hozzáférhetőségi követelmények teljesítése érdekében alkalmaztak; részlegesen alkalmazott harmonizált szabványok esetén a műszaki dokumentáció feltünteti, hogy mely részeket alkalmazták.
1. **Gyártás**

A gyártó minden szükséges intézkedést meghoz annak érdekében, hogy a gyártási eljárás és annak ellenőrzése biztosítsa, hogy a termékek megfeleljenek a 2. pontban említett műszaki dokumentációnak és ezen irányelv hozzáférhetőségi követelményeinek.

1. **Megfelelőségi jelölés és megfelelőségi nyilatkozat**
	1. A gyártó feltünteti az ebben az irányelvben említett CE-jelölést minden olyan terméken, amely eleget tesz ezen irányelv rá alkalmazandó követelményeinek.
	2. A gyártó a termék mindegyik modelljére vonatkozóan írásos megfelelőségi nyilatkozatot készít. A megfelelőségi nyilatkozat megnevezi azt a terméket, amelyre vonatkozóan elkészítették.

A megfelelőségi nyilatkozat egy példányát az érintett hatóság kérésére hozzáférhetővé kell tenni.

1. **A meghatalmazott képviselő**

A gyártónak a 4. pontban meghatározott kötelezettségei a gyártó nevében és felelősségére eljáró meghatalmazott képviselője révén is teljesíthetőek, amennyiben ez szerepel a megbízásban.